Senior Koor - Laerskool George-Suid
Ons senior koor is ons skool se uitvoerproduk! Koorsang is van hoogstaande gehalte. Volgens netheid kan hul deur 'n ring getrek word en al die koorlede tree as ambassadeurs van ons skool op. Die senior koor skep 'n veilige hawe vir leerders om hulle passie vir musiek en sang uit te leef.
Voordat leerders in die koor opgeneem kan word, moet hul 'n stemtoets slaag. Gr. 4 tot 7-leerders is welkom om 'n afspraak met die koorleier te maak sodat 'n oudisie vir die koor afgelê kan word.
Kultuurperiode tot 14:30
Alternatiewe tyd: 14:00 – 15:00
Dogters: Skoolrok, swart baadjie (te huur teen R100 per jaar by die Klerebank), swart skoolskoene met wit sokkies (somer) of lang swart sykouse (winter), langhare – Franse vlegsel met goud lint (nie geel nie).
Seuns: Swart baadjie (te huur teen R100 per jaar by die Klerebank), wit langmouhemp (te huur), skooldas (te huur), grys skool langbroek, swart skoolskoene, lang grys sokkies.
Daleen Oosthuysen is in beheer van die koordrag. Baadjies word voor optredes by die klerebank afgehaal en die eerste skooldag na optredes, terugbesorg.
Outeniqua Koorfees (George Eisteddfod)
Carpe Musicam! Simfonie-orkes Musiek Extravaganza
Prestige-aand (Akademies prysuitdeling)
Kyknet Sing in Harmonie Skoolkoor-kompetisie
Die senior koor het in 2019 aan die Sing in Harmonie skoolkoor-kompetisie deelgeneem en tot die streeksfinaal deurgedring. Die koor was die algehele wenner van die Suid- en Oos-Kaap afdeling en het tot die nasionale finaal in Johannesburg deurgedring.
Wes-Kaap Onderwysdepartement Lewenslange Gala aand
Die Senior koor was bevoorreg om tydens 2019 as gaskoor by 'n toekenningsgeleentheid van die Onderwysdepartement op te tree.
Die senior koor tree gereeld by funksies op waartydens diensbaarheid en medemenslikheid weerspieël word. Van hierdie optredes was tydens verskeie CANSA-Relay fondsinsamelingsprojekte.